Wêreldbeker-toernooi: Skop tog net af! | Maroela Media
Die All Blacks bly die groot gunsteling in die toernooi. (Foto: Facebook)
Die trant van die berigte is oraloor byna dieselfde, jy kan maar net die spanne se naam verander en siedaar.
Wanneer jy 'n Springbok-ondersteuner is, sal jy met vorige Bok-afrigters soos Nick Mallett, Jake White en Heyneke Meyer saamstem dat die Bokke die toernooi kan wen.
Oud-Springbok-kapteins soos Corné Krige, John Smit en Victor Matfield en Bok-legendes soos Bryan Habana huldig dieselfde mening.
Dink maar net daaraan as hulle die dag nie so sê nie.
Die Bokke het immers die WB-toernooi al twee keer vantevore gewen en slegs 'n maand gelede die Rugbykampioenskap verower. Hulle is vierde op die wêreldranglys, beseringsvry en het 'n meesterplan ontwerp om die All Blacks te ontspoor.
Hulle is ook al byna drie weke in Japan om aan die hitte en humiditeit gewoond te raak en het die tuisspan in 'n opwarmwedstryd met 41-7 geklop.
Hulle pas baie goed aan, word op die hande gedra en het die Japanse kultuur omarm.
As jy 'n Engelse ondersteuner is, sal jy instemmend kop knik oor oud-afrigter Clive Woodward se mening dat die Engelse kan wen.
Engeland is immers derde op die wêreldranglys, het die trofee in 2003 verower en in hul laaste twee opwarmwedstryde teen Ierland en Italië gewys wat in hulle steek.
Die Engelse afrigter Eddie Jones het Japan by 2015 se toernooi afgerig toe hulle die Bokke in Brighton geklop het en weet wat op hulle wag.
Die Engelse pas baie goed aan, het vlugflouheid reeds afgeskud en word op die hande gedra.
Die All Blacks bly die groot gunstelinge, al het hulle die Rugbykampioenskap aan die Bokke afgestaan en teen die Wallabies die eerste Bledisloe-toets verloor.
Die All Blacks was jare lank die voorste span op die ranglys en het Tonga in hul laaste opwarmwedstryd (met 14 man) met 92-7 vermorsel.
Hulle mik na 'n derde opeenvolgende WB-kroon en het hul speelstyl aangepas om dit te kan doen.
Wallis (eerste op die ranglys) en Ierland (tweede) stap dieselfde paadjie, en so ook die Wallabies.
Daar is die afgelope twee weke allerhande spanne gekies, die beste WB-spelers van alle tye is aangewys, die beste oomblikke van vorige WB-toernooie is uitgebeeld.
Maar wanneer twee seekatte weer nader getrek word om voorspellings te maak, besef jy opnuut hoekom ondersteuners kriewelrig raak.
Hierdie Wereldbeker-toernooi gaan n paar groot skokke meebring.
Kan die skrywer asseblief meer inligting gee oor hierdie meestersplan, ek dink meeste van ons weet nie/kon nog nie heeltemal agterkom wat dit is nie. Ek kan net raai – Up and unders die heeltyd en hoop ons verdediging hou?
Ek sien erg uit na die wb. Gaan die beste ooit wees! Verwag n paar interesante uitslae. Glo BOKKE gaan ons trots maak!! Kom ons los almal ons snedigheid en ondersteun die bokke!!
Hulle gaan in die hek duik gaan dit nie maak nie. En met n kaptein wat spot met afrikaans op tv as hy hier kom die bokke sing en se moeinie uitsaai nie verdiende loon
Ja meesterplan ?? Lol nee wat.Verstaan net dit.Kollisi sou nie eers plek gekey het in enige van die New Zealand se super spanne nie.All die vlanke daar is beter as hy…maar hy is SA se kaptein? Lagwekkend.Nee wat die Bok ondersteuners moet weer aarde toe kom.Die bokke gaan soos krieket tweede kom daar.